Koh, ข้าวมันไก่โก๊ะตี๋ (วัดหัวลำโพง)

ไม่ได้กินของแบรนด์นี้เลย ตั้งแต่สาขา R.C.A.
เพราะผิดหวังมาก และให้คะแนนได้ต่ำมาก!!!
เพิ่งจะหัดรีวิวใหม่ๆเลยช่วงนั้น แต่ก็ไม่ผ่านจริงๆ

สาขานี้อยู่ถนนพระราม 4 ครับฝั่งขาเข้า...
ปากทางเข้าเวิ้ง Galaxy เลย เลยไปหน่อย
ก็จะเป็น Too fast Too sleep และวัดหัวลำโพงครับ
หรือสังเกตุฝั่งตรงข้ามเป็นจามจุรีสแควร์ครับ

สังเกตุเห็นง่ายครับ ยิ่งดึกๆไฟสว่างเลย!!!
ที่สำคัญ เปิด 24 ชั่วโมง... หิวเมื่อไหร่ มาได้ตลอด

เดี๋ยวนี้ เค้ามีการเพิ่ม Product line เป็น
ก๋วยเตี๋ยวไก่, มีข้าวไข่เจียว, ข้าวกระเพรา ด้วย

มาพูดถึงพระเอกของร้านดีกว่า จะเป็นอะไรไปไม่ได้
ถ้าไม่ใช่ "ข้าวมันไก่"... 
แต่วันนี้ผมขอลองข้าวมันไก่ทอดคับ
เพราะคือทาน "ไก่ต้ม" มาแล้ว... ไม่ค่อยโดน
เพราะมันนุ่มจน เนื้อยุ่ยเลย!!! แต่อาจโดนใจคนอื่น
ข้าวจะเป็นแบบเม็ดอ้วนๆ หุงมาแบบแตกๆ
โชคดีที่สาขานี้ไม่แฉะ กลิ่นหอมดี ไม่มันมาก...
น้ำจิ้ม คงไม่ค่อยเหมือนกัน จำได้ว่าที่ RCA
มีดีอย่างดีคือน้ำจิ้ม เผ็ดดี... แต่ที่นี่หวานนำ

น้ำแกงก็หวานนำครับ!!! ไก่ทอดแห้ง แทบไม่มีเนื้อ
หรืออาจเพราะผมมาทานตอนดึกมากก็เป็นได้

สรุปไม่ประทับใจครับ ควรปรับปรุง...
หรือบางทีคนอื่นอาจชอบแบบนี้ก็ได้มั้ง???

ให้ 2 ดาว (จริงๆจะให้ 1.5 แต่ไม่มี)

Chef ขี้แย